22/03/2011 | Administración LocalMunicipal
San Sadurniño
Aprobación de bases e convocatoria de subvencións para entidades deportivas 2011

O Pleno deste Concello, na sesión celebrada o día 5 de marzo de 2011, acordou aprobar inicialmente as “Bases da convocatoria de subvencións para a promoción do deporte e actividades deportivas 2011”. Mediante o presente expoñense ó público as devanditas bases dándose inicio igualmente ó seu prazo de presentación de solicitudes. Estas bases teñen por obxecto establece-los criterios e o procedemento para a concesión de subvencións municipais dirixidas ao apoio e promoción do deporte no Concello de San Sadurniño, dacordo cos principios de publicidade, transparencia, obxetividade, libre concurrencia, non discriminación e igualdade, para a realización de actividades que, en xeral contribúan ó fomento dos intereses xerais ou sectoriais dos veciños do Concello. Os fins indicados anteriormente efectuaranse de conformidade coa normativa aplicable especialmente prevista nos artigos: 25 da Lei 7/1985, de 2 de abril, Reguladora das Bases do Réxime Local; 294 da Lei 5/1997, do 22 de xullo de Administración Local; 40.2 do R. D. L.2/2004, do 5 de marzo, polo que se aproba o Texto Refundido da Lei de Facendas Locais; e 23 e seguintes do Regulamento de Servizos das Corporacións Locais; lei 38/2003, do 17 de novembro, Xeral de Subvencións; R. D. 887/2006, de 21 de xullo, polo que se aproba o Regulamento da Lei 38/2003 de 17 de novembro; a Lei de Subvencións de Galiza e demáis normas concordantes. Poderán ser obxecto de subvención as actividades ou a promoción do deporte realizadas por entidades deportivas rexistradas con domicilio social en San Sadurniño no momento da convocatoria dentro do período natural do ano 2011 e que estén ao corrente das súas obrigas fiscais e económicas con calquera ente administrativo. Serán subvencionables os gastos correntes de funcionamento e participación en campionatos deportivos, tales como fichas de inscripción en competicións, desplazamentos, arbitraxes, rehabilitación de lesionados, compra de material deportivo, transporte, etc. Quedan fora do ámbito de aplicación destas bases actividades deportivas puntuais de actuación non continua, é dicir, que se celebren nunha ou varias xornadas organizadas por entes non federados. Non obstante, para estes supostos, o concello poderá colaborar nos gastos de organización concedendo axudas ( aportación de medios propios municipais e/ou infraestruras) en base a criterios obxectivos debidamente explicitados. Tampouco serán subvencionables os gastos derivados de adquisición de bens inventariables, tales como bens inmobles, vehículos, equipos informáticos, maquinaria e en xeral, aqueles bens que teñan a consideración de inversión. Tampouco serán obxeto de subvención os gastos financeiros, notariais, rexistrales, periciais, multas, sancións e recargos administrativos ou penais, nin os tributos directos a cargo dos beneficiarios. Non se considerarán en ningún caso gastos subvencionables os derivados da organización de xantares, eventos gastronómicos ou outros similares. O importe global das subvencións é de 6.000 €, que pode non agotarse, correspondentes á partida presupostaria 3-48 do capítulo IV de Transferencias Correntes. Unha vez finalizado o prazo de presentación de solicitudes, e á vista das que tiveran tido entrada no Rexistro do Concello, o Concello de San Sadurniño resérvase a posibilidade de modificar a contía da anterior partida, previo oportuno expedente de modificación de crédito, en caso de que éste fose preciso. As solicitudes formalizaranse no modelo oficial que se adxunta como anexo I, e serán asinadas polo Presidente da Entidade. Ademáis, achegarase a seguinte documentación relativa ás actividades a desenrolar: a) Memoria explicativa da actividade obxeto da subvención solicitada, con especificación da denominación da actividade, datas e lugares de realización, responsables do seu desenrolo, obxectivos e fins concretos a que se destiñarán os fondos (anexo II). b) Presuposto de Ingresos e gastos da actividade, con expresión da financiación prevista, e ao nivel de detalle que permita comprobar que tódolos conceptos de gasto son subvencionables (anexo III). c) Declaración responsable por parte do Secretario da entidade de hallarse desenrolando a actividade deportiva correspondente dentro do término municipal de San Sadurniño e certificación de nomeamento de representante para as relación co Concello. (anexo V). Asemesmo, presentarase a seguinte documentación relativa á entidade: a) Certificación acreditativa dos cargos representativos e copia da acta onde figure a composición actual da Xunta Directiva e fotocopia do D. I. do seu representante legal para a tramitación desta subvención. b) Fotocopia compulsada do C. I. F. da entidade. c) Documentación acreditativa de titularidade da instalación deportiva utilizada normalmente referenciada no punto 3 dos criterios de valoración. d) Certificado expedido pola correspondente Federación onde a entidade realiza a actividade subvencionada, indicando en dita certificación o nº de fichas de cada equipo nas correspondentes categorías nas que participa (anexo VI). e) Certificación dos datos bancarios da entidade solicitante, con correspondencia exacta cos datos aportados polo interesado no que respeita ao nome ou denominación social, CIF e nº de conta bancaria. Non será necesario achegar aquela documentación que xa esté rexistrada neste Concello. Os documentos normalizados sinalados como “anexos” nesta convocatoria poderán ser ampliados polos solicitantes aportando a documentación que estimen oportuna para a mellor valoración das súas solicitudes. A documentación a presentar polos solicitantes, salvo que se dispoña outra cousa, haberá de ser presentada en orixinais ou fotocopias compulsadas, e estar referida sempre como límite máximo a data de expiración do prazo de presentación de instancias. A comprobación da existencia de datos non axustados á realidade, tanto na solicitude como na documentación aportada, poderá comportar, en función da súa importancia, a denegación da axuda ou subvención solicitada ou reintegro, sen prexuízo das restantes responsabilidades que se deduxeran. O prazo para presentar as solicitudes será dun MES, contados dende o día seguinte á publicación da convocatoria por parte do Concello. As instancias de solicitude, debidamente cumprimentadas, xunto coa documentación requerida, presentaranse no Rexistro de Entrada do Concello de San Sadurniño. A poder ser, éstas presentaranse en lingua galega. Concluído o prazo de presentación de solicitudes, se as mesmas non reunen os requisitos esixidos nesta Convocatoria, requerirase ao interesado para que, nun prazo máximo e improrrogable de DEZ DÍAS HÁBILES contados a partir do día seguinte á notificación de requerimento, subsane as faltas ou acompañe os documentos perceptivos. Transcurrido dito prazo sen terse atendido a dito requerimento, terase por desistido ao beneficiario. A concesión de subvencións realizarase mediante o réxime de concurrencia competitiva, por resolución da Xunta de Goberno Local a proposta motivada da Comisión avaliadora, que estará composta polos seguintes membros: - Alcalde-Presidente do Concello ou concelleiro en quen delegue. - O Concelleiro de Deportes. - Un concelleiro de cada grupo político con representación na corporación. - Un funcionario ou traballador do Concello, con voz e sen voto, nomeado polo Alcalde, que exercerá de Secretario da Comisión avaliadora. Esta Comisión avaliadora seguirá os seguintes criterios de valoración: 1. Nº de fichas de cada modalidade deportiva para a tempada 2010-11. A ponderación atribuída a este criterio ( 40%) distribuirase de maneira proporcional segundo o dictame da Comisión avaliadora.2. Nº de categorías por idades, valorándose positivamente a potenciación do deporte feminino e de base. A ponderación atribuída a este criterio (20%) distribuirase de maneira proporcional en función da clasificación segundo dictame da comisión avaliadora, atendendo aos seguintes parámetros: - Cada club que inscriba equipos en 6 categorías por idades, 1,6 puntos. - Cada club que inscriba equipos en 5 categorías por idades, 1,4 puntos. - Cada club que inscriba equipos en 4 categorias por idades, 1,2 puntos. - Cada club que inscriba equipos en 3 categorías por idades, 1 punto. - Cada club que inscriba equipos en 2 categorías por idades, 0,8 puntos. - Cada club que inscriba equipos nunha categoría por idades, 0,6 puntos.3. Pola titularidade das instalacións, xa sexa en propiedade ou por algún tipo de cesión de uso demostrada mediante o correspondente documento contractual, primando aquelas entidades con instalacións propias pola necesidade do seu mantemento (20%). 4. Pola implantación de medidas que converxan coa posta en marcha neste Concello do Plan de Igualdade, é dicir, pola presenza de equipos, deportistas e membros técnicos ou xerenciais de xénero femenino nos clubes, o cal se cumplimentará no anexo IV. A Comisión Avaliadora outorgará maior valor á existencia de deportistas a calquera outra situación (15%). 5. Polas actuacións tendentes á dignificación e uso da lingua galega, facendo uso da mesma nas actuacións publicitarias, nas comunicacións coa masa social e prensa, na interacción lingüística entre membros e sobre todo cos nenos en idade de formación, nas comunicación con este concello, etc. (5%). O crédito total asignado á presente convocatoria distribuirase de maneira proporcional á puntuación que cada entidade deportiva obteña unha vez aplicados os criterios de ponderación establecidos. En ningún caso, ningunha entidade poderá recibir unha subvención superior ao 50% do total orzamentado (6.000 €). As solicitudes serán valoradas pola comisión mencionada e as subvencións concedidas pola Xunta de Goberno Local, a proposta da anterior, no prazo de CATRO MESES, contados a partires do día seguinte ó do remate do prazo de presentación de solicitudes A proposta de resolución provisional publicarase no Taboleiro de anuncios do Concello e notificarase a cada entidade, detallándose en dita notificación a concesión de tódalas entidades. Poderase conceder un prazo de DEZ DÍAS HABILES desde a publicación no Taboleiro da resolución provisional para presentar alegacións, pasado o cal formularase proposta de resolución definitiva. As subvencións concedidas aboaranse trala xustificación do investimento por parte da entidade. Á vista da documentación xustificativa presentada, o órgano competente valorará o cumprimento da finalidade da subvención. O aboamento da subvención materializarase mediante ingreso na conta da entidade financiera sinalada polo beneficiario na documentación asinada. O prazo de xustificación finalizará, en todo caso, o 30 de novembro de 2011, agás que se solicitara e concedera unha prórroga, que non excederá nunca do prazo dun mes. A xustificación deberá presentarse no Rexistro do Concello e conterá a seguinte documentación: a) Memoria explicativa da realización da actividade obxeto de subvención e grado de cumprimento de obxectivos, que inclúa un balance de ingresos e gastos realizados con motivo de dita actividade, de forma que se poida comprobar a concordancia co presuposto inicial presentado. b) Facturas orixinais dos gastos ou fotocopias compulsadas polo Rexistro deste Concello das mesmas. O importe dos gastos xustificados debe ser como mínimo o da subvención concedida. c) Relación das subvencións solicitadas e concedidas ata o momento da xustificación desta subvención, doutras concedidas por outras administracións ou entes privados para o finanzamento das actividades ou investimentos. a) Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención. b) Xustificar o cumprimento dos requisitos e condicións, a realización da actividade e o cumprimento da finalidade que determinen a concesión ou goce da subvención. c) Someterse ás actuacións de comprobación e control dos órganos competentes e achegar a información que lles sexa requerida, para o cal deberanse conservar os documentos xustificativos da aplicación dos fondos recibidos, en tanto poidan ser obxecto das actuacións de comprobación e control. d) Acreditar, cando se lle requira, diante do Concello a realización da actividade ou proxecto. e) En tódalas publicacións, anuncios, comunicacións, carteis, rótulos, páxinas web, etc., sempre que existan, deberá figurar o Concello de San Sadurniño como entidade colaboradora. f) Cumprir tódalas normas establecidas nestas bases reguladoras. A Secretaría-Interevención do Concello de San Sadurniño será a responsable da comprobación da xustificación da subvención, así como da realización da actividade e o cumprimento da finalidade que determiñou a concesión ou aproveitamento da subvención. No suposto de que non se presente xustificación polo custo total do obxeto subvencionado procederase á minoración proporcional da subvención concedida, e isto sempre que se xustifique máis do 50% da subvención concedida. De non xustificarse ese porcentaxe como máximo, anularase a concesión por entender non realizado o obxeto para o cal se solicitou subvención. No caso do incumprimento do obxecto, condicións ou finalidade de carácter prepagábel ou ausencia e xustificación das mesmas nos termos descritos anteriormente, o Concello de San Sadurniño esixirá ás entidades beneficiarias da mesma o reintegro das cantidades correspondentes. Os beneficiarios das subvencións quedarán sometidos ás responsabilidades e réxime sancionador establecido na Lei Xeral Orzamentaria e no R. D. L.2/2004, de 5 de maio e constituirán tamén infraccións administrativas en materia de subvencións as accións e omisións tipificadas na Lei 38/2003. As infraccións cometidas sancionaranse mediante a imposición das sancións previstas en dita Lei 38/2003. Contra o precedente acto, que pon fin á via administrativa, poderá interpoñerse o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao abeiro do establecido no art.116.1 da Lei 30/1992. Esta convocatoria entrará en vigor ao día seguinte da súa publicación no BOP. O Alcalde, Secundino García Casal 1. DATOS DA ENTIDADE DEPORTIVA SOLICITANTE Nome: CIF: Enderezo: Localidade: Teléfono: Correo electrónico: 2. DATOS DO REPRESENTANTE Nome e apelidos: D. I.: Teléfono: Relación coa entidade: Correo electrónico: 3. OBXETO DA SUBVENCIÓN: (Descripción da actividade para a que se solicita a subvención, así como do obxectivo que se espera acadar coa mesma). ACTIVIDADE: OBXECTIVO: A Entidade Deportiva. solicita ao Concello de San Sadurniño a Subvención Municipal para a promoción do deporte e entidades deportivas para o ano 2010, para sufragar parte dos gastos de dita entidade como consecuencia das competicións federadas nas que participa. As actividades programadas, dos diferentes equipos, para a tempada 2007-2008 en esta entidade son os seguintes: ……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………… Outros datos de interese (Torneos, exhibicións, etc.)………………………………………………………………………………………………………………………………………………………………………………………………………………………………………………………………………………………………………………………. San Sadurniño, a de de 201. Asdo. O/A Presidente ORZAMENTO DETALLADO DE INGRESOS ( incluir outras subvencións solicitadas ou concedidas) CONCEPTO IMPORTE TOTAL GASTOS…………………………………. ORZAMENTO DETALLADO DE GASTOS CONCEPTO IMPORTE TOTAL GASTOS…………………………………. En San Sadurniño, a……… de………………………… de 2010. Asdo. O/A Presidente D., con d. n. i en calidade de secretario/a da entidade, certifica a existencia dos seguintes membros de categoría feminina dentro da entidade, especificando rol desempeñado dentro da mesma: Asdo: O/A SECRETARIO Dº/Dna ……………………………………….……………………………… en calidade de Secretario/a da Federación de ……………….………………. CERTIFICA: Que, segundo os datos obrantes nesta Federación, a Entidade……………………………………………. formulou ( e tramitou co seu correspondente abono) na tempada 2009/2010 as seguintes inscripcións: CATEGORÍA XENERO Nº DEPORTISTAS E para que así conste, e surta efectos ante o Concello de San Sadurniño, expídese a presente por orden e co Vº e Prace do Sr. Presidente. En …………………………., a……. de………………………… de 2010. Asdo. O/A Secretario San Sadurniño, 19 de xaneiro de 2010. O ALCALDE, Asdo.: Secundino García Casal. [ 1 ] Os conceptos integrados en ingresos e gastos serán elaborados polas entidades peticionarias.